*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*80. számú előterjesztés*

Bátaszék Város Önkormányzata Képviselő-testületének Alsónána, Alsónyék és Sárpilis községek önkormányzata képviselő-testületeivel, 2023. április 26-án,

15:30-kor megtartandó **EGYÜTTES** ülésre

A Bátaszéki Közös Önkormányzati Hivatal 2023. évi módosított költségvetésének elfogadása, valamint a Bátaszéki Közös Önkormányzati Hivatal létrehozására és fenntartására szóló megállapodás módosítása

|  |
| --- |
| **Előterjesztő:** Dr. Bozsolik Róbert polgármester**Készítette**: Tóthné Lelkes Erika pénzügyi irodavezető Heilmann-né Lucza Krisztina pénzügyi ügyintéző**Törvényességi ellenőrzést végezte:** Dr. Firle-Paksi Anna aljegyző**Tárgyalja:** valamennyi bizottság |

**Tisztelt Képviselő-testületek!**

1. 2023. évi költségvetés módosítása

A Bátaszéki Közös Önkormányzati Hivatal (továbbiakban KÖH) 2023. évi költségvetését február 8-án tárgyalták és fogadták el a társult önkormányzatok, melynek módosítására – alapvetően a központi állami bérintézkedések miatti többletkiadásokra kapott pótlólagos állami támogatás beépítése miatt - az alábbiak szerint teszek javaslatot:

A költségvetés eredeti előirányzatainak összeállításakor ismert források figyelembe vételével a hivatal feladatellátásához kapcsolódóan 147 484 816 Ft állami támogatással számolhattunk. A központi költségvetésből eredetileg biztosított forrás mindössze a tervezett kiadások 64,4 %-át fedezte, ezért a költségvetési egyensúly megteremtése érdekében munkaszervezeti hozzájárulásokból 21 951 900 Ft átvett pénzt tartalmaz a költségvetés, továbbá Bátaszék Város Önkormányzatának hozzájárulása 53 504 395 Ft összeggel került számba vételre, mely intézményfinanszírozásként jelenik meg. Tervszinten 3 713 059 Ft saját bevétellel, továbbá 2 534 015 Ft összegű pénzmaradvánnyal kalkuláltunk a KÖH feladatellátásának fedezeteként.

A kiadások tervezésénél – az előző évek gyakorlatának megfelelően – a takarékosság követelményét érvényesítve kerültek számbavételre az egyes feladatok, a bevételi és a kiadási fő összeg 229 188 185 Ft-tal került elfogadásra.

A költségvetés elfogadását követően - a minimálbér és a garantált bérminimum, valamint a pedagógusok bérének 2023. január 1-jétől történő emeléséhez a települési önkormányzatok számára biztosítandó támogatásról szóló 68/2023. (III. 10.) kormányrendelet alapján - 8 949 774 Ft összegű pótlólagos forrást állapítottak meg részünkre a KÖH-öt érintően.

**E forrás beépítésével összhangan részben a fenntartó önkormányzatok éves hozzájárulásának csökkentésére, részben a személyi juttatások kiadási előirányzat és a kapcsolódó járulék előirányzat emelésére teszek javaslatot a fenntartó önkormányzatok polgármestereinek egyetértésével.**

Ismert Önök előtt, hogy a köztisztviselői szférában 2008. év óta nem került sor központi bérrendezésre, az irányadó illetményalap 38 650 Ft, melyet önkormányzati szinten a hatályos jogszabályi előírások szerint a saját források terhére magasabb összegben is meg lehet állapítani. E lehetőséggel élve a 2023. évi költségvetés összeállításánál - az előző években is alkalmazott szinten – 50 000 Ft-ban határoztunk meg ennek összegét, emellett a középfokú végzettséggel rendelkező köztisztviselők esetén az alapilletményük 20 %-ának megfelelő mértékű havi illetménykiegészítés fenntartásáról döntöttünk.

A központi bérintézkedések (minimálbér, garantált bérminimum emelés) végrehajtásaként a saját források terhére a szükséges béremelések fedezetét biztosítottuk a költségvetésben, a minimálbér változásához kapcsolódóan bruttó 32 000 Ft/fő, a garantált bérminimumhoz kapcsolódóan bruttó 36 400 Ft/fő/hó emelés történt.

A központi bérintézkedéssel nem érintett dolgozók vonatkozásában - a behatárolt pénzügyi fedezet miatt – ennél alacsonyabb összegű (20.000 Ft/fő/hó) emeléssel tudtunk számolni az eredeti költségvetésben.

A pótlólagos állami forrás megléte most lehetőséget teremthet arra, hogy az államigazgatás más területén munkát végző munkavállalókhoz mérten is alacsony keresetű hivatali dolgozók még ez évben egy szerény mértékű, további jövedelem kiegészítésben részesüljenek. A javaslat 10 000 Ft/fő/hó keretösszeget tartalmaz e célra, mely járulékkal együtt 3 542 550 Ft kiadás-növekedést jelent.

E bérintézkedés indokoltságát alátámasztja az a tény is, hogy a MOB és a Gondozási Központ intézményeknél a központi bérintézkedések (garantált bérminimum, minimálbér, ágazati pótlék emelése) következtében az alkalmazottak bére bruttó 32 000 Ft - 79 000 Ft közötti mértékben növekedett.

 **Bevételek módosulása**

A működési bevételek eredeti előirányzata 3 713 059 Ft, nem változik.

Az egyéb működési támogatások államháztartáson belülről előirányzat eredeti összege a közös önkormányzati hivatal létrehozásáról és fenntartásáról szóló megállapodásban rögzített mértékű társult önkormányzati hozzájárulások **alapösszegét**, valamint a 2023. évre megállapított **kiegészítő hozzájárulást** tartalmazza 21 951 900 Ft-tal. Az előzetes egyeztetések során kialakult mértéknek megfelelően a 3 társtelepülés összesen 5.500 000 Ft alaphozzájárulást, (Alsónyék 2 000 000 Ft, Alsónána 2 000 000 Ft, Sárpilis 1 500 000 Ft), továbbá minden érintett település további 1- 1 millió Ft összegű, összesen 3 000 000 Ft kiegészítő hozzájárulást fizet, emellett a MOB Társulás vonatkozásában 6 521 686 Ft, az ESZGY Társulás vonatkozásában 6 930 214 Ft átvett pénzeszközzel számoltunk.

A költségvetés-módosítás elfogadásával a plusz állami forrás felosztásra kerül az érvényben lévő elvek szerint a társult tagok között, a kiadások megosztása is megtörténik, melynek vonzataként **a kiegészítő hozzájárulás mértéke Alsónyék Község Önkormányzata esetén 607 644 Ft-ra, Alsónána Község Önkormányzata esetén 660 321 Ft-ra, Sárpilis Község Önkormányzata esetén 861 640 Ft-ra csökken.** A MOB és az ESZGY társulás hozzájárulása változatlan marad, a vonatkozásukban jelentkező kiadási többletet Bátaszék Város vállalja át.

Az előzőekben részletezettek szerint a módosított előirányzat összege 21 081 505 Ft lesz.

Az irányítószervi (önkormányzati) támogatás (intézményfinanszírozás) előirányzata a 200 989 211 Ft-tal szemben összességében 4 412 945 Ft-tal nő, a módosított előirányzat 205 402 156 Ft-ra változik. A központi költségvetésből biztosított 156 434 590 Ft normatív támogatást, valamint Bátaszék Város hozzájárulásának mértékét jelenti 48 967 566 Ft összeggel.

A költségvetési maradvány előirányzata 2 534 015 Ft, az összege nem változik.

**Kiadások módosulása**

Személyi juttatások előirányzat 3 135 000 Ft összeggel emelkedik, 170 116 000 Ft-ról 173 251 000 Ft-ra változik az előzőekben részletezett bérintézkedés fedezetének megteremtése érdekében.

A munkaadókat terhelő járulékok és szociális hozzájárulási adó előirányzat a személyi juttatások előirányzat módosulásával összefüggően 407 550 Ft-tal emelkedik, a módosított előirányzat 23 202 720 Ft lesz.

Az egyéb kiadási előirányzatokat a költségvetés-módosítás nem érinti.

**A fentiekre figyelemmel javasolom, hogy a Bátaszéki KÖH** **2023. évi költségvetésének módosítását az érintett képviselő-testületek, az alábbi határozati javaslat elfogadásával szíveskedjenek jóváhagyni:**

**BÁTASZÉK**

**1.sz. H a t á r o z a t i j a v a s l a t :**

**A Bátaszéki Közös Önkormányzati Hivatal 2023. évi költségvetése I. számú módosításának elfogadására**

Bátaszék Város Önkormányzatának Képviselő-testülete a Bátaszéki Közös Önkormányzati Hivatal 2023. évi költségvetésének I. számú módosítását - 2023. április 26-ai hatállyal - az alábbiak szerint hagyja jóvá:

1. a Bátaszéki Közös Önkormányzati Hivatal 2023. évi módosított költségvetését

**232 730 735 Ft bevétellel és**

 **232 730 735 Ft kiadással**

elfogadja,

1. megállapítja, hogy 2023. évben;
	1. Alsónána Község Önkormányzata 2 660 321 Ft,
	2. Alsónyék Község Önkormányzata 2 607 644 Ft,
	3. Sárpilis Község Önkormányzata 2 361 640 Ft,
	4. Bátaszék Város Önkormányzata 48 967 566 Ft,
	5. és az állami támogatás átadásával 156 434 590 Ft,
	6. a Mikrotérségi Óvoda és Bölcsőde

Intézmény-fenntartó Társulás 6 521 686 Ft,

* 1. az Egészségügyi, Szociális és Gyermekjóléti

Intézményfenntartó Társulás 6 930 214 Ft

átadásával járul hozzá a közös hivatal működtetéséhez, fenntartásához.

*Határidő:* azonnal

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár

**ALSÓNÁNA**

**1.sz. H a t á r o z a t i j a v a s l a t :**

**A Bátaszéki Közös Önkormányzati Hivatal 2023. évi költségvetése I. számú módosításának elfogadására**

Alsónána Község Önkormányzatának Képviselő-testülete a Bátaszéki Közös Önkormányzati Hivatal 2023. évi költségvetésének I. számú módosítását - 2023. április 26-ai hatállyal - az alábbiak szerint hagyja jóvá:

1. a Bátaszéki Közös Önkormányzati Hivatal 2023. évi módosított költségvetését

 **232 730 735 Ft bevétellel és**

**232 730 735 Ft kiadással**

elfogadja,

1. megállapítja, hogy;
	1. Alsónána Község Önkormányzata 2 660 321 Ft,
	2. Alsónyék Község Önkormányzata 2 607 644 Ft,
	3. Sárpilis Község Önkormányzata 2 361 640 Ft,
	4. Bátaszék Város Önkormányzata 48 967 566 Ft,
	5. és az állami támogatás átadásával 156 434 590 Ft,
	6. a Mikrotérségi Óvoda és Bölcsőde

Intézmény-fenntartó Társulás 6 521 686 Ft,

* 1. az Egészségügyi, Szociális és Gyermekjóléti

Intézményfenntartó Társulás 6 930 214 Ft

 átadásával járul hozzá a közös hivatal működtetéséhez, fenntartásához.

*Határidő:* azonnal

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár

**ALSÓNYÉK**

**1.sz. H a t á r o z a t i j a v a s l a t :**

**A Bátaszéki Közös Önkormányzati Hivatal 2023. évi költségvetése I. számú módosításának elfogadására**

Alsónyék Község Önkormányzatának Képviselő-testülete a Bátaszéki Közös Önkormányzati Hivatal 2023. évi költségvetésének I. számú módosítását - 2023. április 26-ai hatállyal - az alábbiak szerint hagyja jóvá:

1. a Bátaszéki Közös Önkormányzati Hivatal 2023. évi módosított költségvetését

 **232 730 735 Ft bevétellel és**

 **232 730 735 Ft kiadással**

elfogadja,

1. megállapítja, hogy;
	1. Alsónána Község Önkormányzata 2 660 321 Ft,
	2. Alsónyék Község Önkormányzata 2 607 644 Ft,
	3. Sárpilis Község Önkormányzata 2 361 640 Ft,
	4. Bátaszék Város Önkormányzata 48 967 566 Ft,
	5. és az állami támogatás átadásával 156 434 590 Ft,
	6. a Mikrotérségi Óvoda és Bölcsőde

Intézmény-fenntartó Társulás 6 521 686 Ft,

* 1. az Egészségügyi, Szociális és Gyermekjóléti

Intézményfenntartó Társulás 6 930 214 Ft

 átadásával járul hozzá a közös hivatal működtetéséhez, fenntartásához.

*Határidő:* azonnal

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár

**SÁRPILIS**

**1.sz. H a t á r o z a t i j a v a s l a t:**

**A Bátaszéki Közös Önkormányzati Hivatal 2023. évi költségvetése I. számú módosításának elfogadására**

Sárpilis Község Önkormányzatának Képviselő-testülete a Bátaszéki Közös Önkormányzati Hivatal 2023. évi költségvetésének I. számú módosítását - 2023. április 26-ai hatállyal - az alábbiak szerint hagyja jóvá:

1. a Bátaszéki Közös Önkormányzati Hivatal 2023. évi költségvetését

 **232 730 735 Ft bevétellel és**

 **232 730 735 Ft kiadással**

elfogadja,

1. megállapítja, hogy;
	1. Alsónána Község Önkormányzata 2 660 321 Ft,
	2. Alsónyék Község Önkormányzata 2 607 644 Ft,
	3. Sárpilis Község Önkormányzata 2 361 640 Ft,
	4. Bátaszék Város Önkormányzata 48 967 566 Ft,
	5. és az állami támogatás átadásával 156 434 590 Ft,
	6. a Mikrotérségi Óvoda és Bölcsőde

Intézmény-fenntartó Társulás 6 521 686 Ft,

* 1. az Egészségügyi, Szociális és Gyermekjóléti

Intézményfenntartó Társulás 6 930 214 Ft

 átadásával járul hozzá a közös hivatal működtetéséhez, fenntartásához.

 *Határidő:* azonnal

 *Felelős:* dr. Firle-Paksi Anna aljegyző

(a határozat megküldéséért)

 *Határozatról értesül:* érintett települések polgármesterei

 Bátaszéki KÖH pénzügyi iroda

 irattár

1. KÖH megállapodás módosítása

Az év elején Alsónána, Alsónyék és Sárpilis települések a Közös Hivatal 2023. évi költségvetéséhez az alap megállapodásban szereplő hozzájárulást kiegészítve további 1.000.000.- Ft/település összeggel vállaltak többet a hivatal zavartalan működtetése érdekében.

Amennyiben a Képviselő-testületek elfogadják a fenti költségvetésmódosítást, úgy indokolt a Bátaszéki KÖH létrehozásáról és fenntartásáról szóló megállapodás hozzájárulás mértékére vonatkozó részének (8. pont c) alpontja) kiegészítése az alábbiak szerint:

„c.) A településekre eső bevételek és kiadások különbözetét a települési önkormányzatok a KÖH részére kötelesek megtéríteni, azonban a hozzájárulás mértéke évente Alsónána, Alsónyék települések vonatkozásában településenként nem haladhatja meg a 2.000.000 Ft-ot, Sárpilis település vonatkozásában az 1.500.000 Ft-ot. Alsónána, Alsónyék és Sárpilis települések 2023. évben az előzőekben rögzített, évente biztosítandó hozzájárulás mértékén felül, további, ***legfeljebb*** 1.000.000 Ft/település kiegészítő hozzájárulást biztosítanak. Felek megállapodnak, hogy minden év február 15. napjáig a hozzájárulás mértékét közösen felülvizsgálják.”

**Javasoljuk az alábbi határozati javaslat elfogadásával a megállapodás fentieknek megfelelő módosításának jóváhagyását.**

**BÁTASZÉK**

**2.sz. H a t á r o z a t i j a v a s l a t :**

**a Bátaszéki Közös Önkormányzati Hivatal létrehozásáról és fenntartásáról szóló megállapodás módosítására**

Bátaszék Város Önkormányzatának Képviselő- testülete

1. a 151/2012.(XI.28.) önk.-i határozattal jóváhagyott és a Bátaszéki Közös Önkormányzati Hivatal létrehozásáról és fenntartásáról szóló megállapodás módosítását a határozat melléklete szerinti tartalommal, *2023. április 26-ai hatállyal* jóváhagyja,
2. felhatalmazza a polgármestert a megállapodás aláírására.

*Határidő:* azonnal

*Felelős:* dr. Firle-Paksi Anna aljegyző

 (a határozat megküldéséért) és

 dr. Bozsolik Róbert polgármester

 (a megállapodás aláírásáért)

*Határozatról értesül:* Alsónána község polgármestere

Alsónyék község polgármestere

Sárpilis Község polgármestere

Bátaszéki KÖH pénzügyi iroda

irattár

**ALSÓNÁNA**

**2.sz. H a t á r o z a t i j a v a s l a t :**

**a Bátaszéki Közös Önkormányzati Hivatal létrehozásáról és fenntartásáról szóló megállapodás módosítására**

Alsónána Község Önkormányzatának Képviselő-testülete

1. a 84/2012.(XI.28.) önk.-i határozattal jóváhagyott és a Bátaszéki Közös Önkormányzati Hivatal létrehozásáról és fenntartásáról szóló megállapodás módosítását a határozat melléklete szerinti tartalommal, *2023. április 26-ai hatállyal* jóváhagyja,
2. felhatalmazza a polgármestert a megállapodás aláírására.

*Határidő:* azonnal

*Felelős:* dr. Firle-Paksi Anna aljegyző

 (a határozat megküldéséért) és

 Berta Levente polgármester

 (a megállapodás aláírásáért)

*Határozatról értesül:* Bátaszék város polgármestere

Alsónyék község polgármestere

Sárpilis Község polgármestere

Bátaszéki KÖH pénzügyi iroda

irattár

**ALSÓNYÉK**

**2.sz. H a t á r o z a t i j a v a s l a t :**

**a Bátaszéki Közös Önkormányzati Hivatal létrehozásáról és fenntartásáról szóló megállapodás módosítására**

Alsónyék Község Önkormányzatának Képviselő-testülete

1. a 86/2012.(XI.28.) önk.-i határozattal jóváhagyott és a Bátaszéki Közös Önkormányzati Hivatal létrehozásáról és fenntartásáról szóló megállapodás módosítását a határozat melléklete szerinti tartalommal, *2023. április 26-ai hatállyal* jóváhagyja,
2. felhatalmazza a polgármestert a megállapodás aláírására.

*Határidő:* azonnal

*Felelős:* dr. Firle-Paksi Anna aljegyző

 (a határozat megküldéséért) és

 Molnár István János polgármester

 (a megállapodás aláírásáért)

*Határozatról értesül:* Bátaszék város polgármestere

Alsónána község polgármestere

Sárpilis Község polgármestere

Bátaszéki KÖH pénzügyi iroda

irattár

**SÁRPILIS**

**2.sz. H a t á r o z a t i j a v a s l a t :**

**a Bátaszéki Közös Önkormányzati Hivatal létrehozásáról és fenntartásáról szóló megállapodás módosítására**

Sárpilis Község Önkormányzatának Képviselő-testülete

1. a 122/2019.(XII.11.) önk.-i határozattal jóváhagyott és a Bátaszéki Közös Önkormányzati Hivatal létrehozásáról és fenntartásáról szóló megállapodás módosítását a határozat melléklete szerinti tartalommal, *2023. április 26-ai hatállyal* jóváhagyja,
2. felhatalmazza a polgármestert a megállapodás aláírására.

*Határidő:* azonnal

*Felelős:* dr. Firle-Paksi Anna aljegyző

 (a határozat megküldéséért) és

 Figler János polgármester

 (a megállapodás aláírásáért)

*Határozatról értesül:* Bátaszék város polgármestere

Alsónána község polgármestere

Alsónyék Község polgármestere

Bátaszéki KÖH pénzügyi iroda

irattár